Dag 5: Nog 'n Olimpiese rekord vir SA! | Netwerk24
28 Julie 2021 03:42
Chad le Clos eindig op dag 5 van die Tokio-Spele vyfde in die eindronde van die 200m-vlinderslag nadat hy vir die eerste keer hierdie week onder die 1:55-kerf gegaan het. Ashleigh Moolman-Pasio sluit haar Olimpiese loopbaan af met haar beste uitslag tot nog toe in die tydtoets (8ste). Die Blitsbokke klop Amerika om vyfde in die sewestoernooi te eindig en die silwermedaljewenner Tatjana Schoenmaker sorg vir nog 'n Olimpiese rekord in die uitdunne van die 200m-borsslag.
• Tatjana laat spat nóg 'n Olimpiese rekord
Tatjana Schoenmaker het Woensdag tegelykertyd gelag en gehuil nadat sy die tyd gesien het waarmee sy die uitdunne van die 200 m-borsslag oorheers het. Foto: Getty Images
• Spelebase loop deur oor vermorsing van kos
• Coe: 'Russe mag nie kla oor net 10 atlete by Tokio-Spele'
• Britte huil van vreugde ná swemglorie
28 Jul. 19:26:38
07:35: Seilvaart: Mans, Finn – Leo Davis.
28 Jul. 19:23:21
Another day of amazing sport at #Tokyo2020 as #LAT and #USA claim the first ever #3x3 golds, @katieledecky finds success in the pool once more and @fijirugby do what they do in the men's #rugby sevens!
This was Day 5 of @Tokyo2020 ?? #StrongerTogetherhttps://t.co/fQEEq15pxH
28 Jul. 18:20:49
'n Jong ster om dop te hou.
HASHIMOTO Daiki???? has won the #gold medal in #ArtisticGymnastics - Men's All-Around at #Tokyo2020 #UnitedByEmotion | #StrongerTogether pic.twitter.com/Fwl8SI05RJ
28 Jul. 18:17:18
Corbett gaan 'ruk en rol'
Kaylene Corbett was een van 'n rits Suid-Afrikaners wat in die vyfde aandsessie van die Olimpiese swemprogram nuwe hoogtes bereik het, met 'n vertoning wat haar nie net in die halfeindronde gekry het nie, maar ook van 'n goeie baan daarin verseker het.
Net drie vroue – onder wie haar goeie vriendin en mede-Pretorianer Tatjana Schoenmaker, wat almal anders oorskadu het met 'n amperse wêreldrekord – kon in die uitdunne vinniger as Corbett swem.
"Ek het twee moeilike jare gehad, want ek kon nie weer naby my persoonlike beste kom nie en het so nou en dan nogal ontmoedig geraak daaroor," het Corbett gesê.
"My stoutste verwagtinge is reeds oortref deur wat ek hier beleef het, so van hier af gaan ek net pret in die swembad hê – net 'ruk en rol'."
28 Jul. 17:59:10
UIT DIE SPELE-ARGIEF
Rafael Nadal is nie vanjaar by die Olimpiese Spele nie, maar dié Spanjaard spog met twee goue medaljes – 'n enkelspeltitel in 2008 in Beijing en een in die dubbelspel in 2016 in Rio de Janeiro, waar hy ook Spanje se vlagdraer was.
Nadal het hom vroeër aan Wimbledon en die Olimpiese Spele onttrek in 'n poging om sy tennisloopbaan te probeer verleng.
One of the greatest tennis players of all-time and proud owner of two Olympic gold medals, @RafaelNadal. ????#StrongerTogether pic.twitter.com/nGq5qFKza5
28 Jul. 17:21:35
AS JY DIE VROUEHOKKIE MISGELOOP HET . . .
28 Jul. 17:01:46
"Dit was eerlikwaar die beste resies wat ek nog ooit gehad het – verreweg."
So het 'n oorstelpte Tatjana Schoenmaker in Tokio gejubel nadat sy nog 'n keer 'n Olimpiese uitdun gebruik het om 'n waarskuwingskoot af te vuur – en dié keer luid genoeg om oortromme te bars.
Die 24-jarige Pretorianer is nou die eienaar van die naasbeste tyd tot nog toe in die 200 m-borsslag vir vroue nadat sy Woensdag 'n skrale vyf honderdstes van 'n sekonde stadiger as die wêreldrekord was. Haar tyd van 2 minute en 19.16 sekondes is 'n nuwe Olimpiese rekord en net minder as 'n sekonde vinniger as haar vorige Afrika-rekord.
"Ek het my beste tyd vandag met nog 'n sekonde verminder, so ek is baie, baie gelukkig," het Schoenmaker, wat so oorstelp was toe sy haar tyd sien dat sy tranerig geraak het, gesê.
"Ek het my afrigter in 'n stadium gehoor skree, en gedink: 'Wat nou, gaan ek te stadig?' " het sy gelag.
28 Jul. 16:46:28
"Ek is baie trots (op Tatjana)," het Penny Heyns, 'n dubbele Olimpiese kampioen in 1996, aan die internasionale swemliggaam (Fina) se amptelike webblad gesê nadat haar jong landgenoot in die 100 m-borsslag silwer gewen het.
"Ek is om die waarheid te sê baie emosioneel – en dis iets wat ek nooit met my eie renne gevoel het nie," sê sy. "Die trots is nie net oor Tatjana se vertonings nie, dis ook vir die mens wat sy is. Haar sportgees is merkwaardig. Sy is 'n baie goeie voorbeeld vir jong swemmers om te volg."
28 Jul. 15:58:23
Die deelname van die Suid-Afrikaanse sokkerspan aan die Olimpiese Spele in Tokio het op 'n teleurstellende noot geëindig.
Mexiko het Suid-Afrika Woensdag in die laaste Groep A-wedstryd in Sapporo oortuigend met 3-0 geklop.
Full-Time: #Football - Group A
South Africa ???? 0??3? ???? Mexico#YouDeserveIt #Tokyo2020 pic.twitter.com/Bcwwj4XF64
— SABC Sport (@SPORTATSABC) July 28, 2021
28 Jul. 15:41:52
Zhiyong Shi (China) het 'n meesterlike vertoning in die 73kg-afdeling van die gewigoptel gelewer.
What a competition in the men's 73kg category. Olympic records broken, World records broken and a weightlifter from the B category claiming the bronze! Madness. Zhiyong Shi... simply a legend. pic.twitter.com/MZZEGoAcZM